

**Азаматтық қызметші болып табылатын және ауылдық жерде жұмыс істейтін білім беру саласындағы мамандар лауазымдарының тізбесін айқындау туралы**

***Күшін жойған***

Қостанай облысы Лисаков қаласы әкімдігінің 2014 жылғы 1 шілдедегі № 302 қаулысы. Қостанай облысының Әділет департаментінде 2014 жылғы 7 тамызда № 4972 болып тіркелді. Күші жойылды - Қостанай облысы Лисаков қаласы әкімдігінің 2016 жылғы 26 қаңтардағы № 43 қаулысымен

      Ескерту. Күші жойылды - Қостанай облысы Лисаков қаласы әкімдігінің 26.01.2016 № 43 қаулысымен (қабылданған күнінен бастап қолданысқа енгізіледі).

      Қазақстан Республикасының 2007 жылғы 15 мамырдағы Еңбек кодексінің 18-бабы 2) тармақшасына, 238-бабының 3-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31-бабы 2-тармағына сәйкес Лисаков қаласының әкімдігі **ҚАУЛЫ ЕТЕДІ:**

      1. Осы қаулының 1-қосымшасына сәйкес азаматтық қызметші болып табылатын және ауылдық жерде жұмыс істейтін білім беру саласындағы мамандары лауазымдарының тізбесі айқындалсын.

      2. Осы қаулының 2-қосымшасына сәйкес Лисаков қаласы әкімдігінің кейбір қаулыларының күші жойылды деп танылсын.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Қала әкімі                                 М. Жүндібаев*

*КЕЛІСІЛДІ*

*Лисаков қалалық*

*мәслихатының хатшысы*

*\_\_\_\_\_\_\_\_\_\_\_\_\_\_\_ Г. Жарылкасымова*

Әкімдіктің

2014 жылғы 1 шілдедегі

№ 302 қаулысына

1-қосымша

 **Азаматтық қызметші болып табылатын**
**және ауылдық жерде жұмыс істейтін білім беру саласындағы**
**мамандары лауазымдарының тізбесі**

      Азаматтық қызметші болып табылатын және ауылдық жерде жұмыс істейтін білім беру саласындағы мамандарының лауазымдары:

      1) барлық мамандықтағы мұғалімдер;

      2) мектеп директоры;

      3) оқу, тәрбие жұмыстары жөніндегі мектеп директорының орынбасары;

      4) қосымша білім беру педагогы;

      5) педагог–психолог;

      6) аға жетекші;

      7) кітапханашы;

      8) тәрбиеші;

      9) музыкалық жетекші;

      10) дене тәрбиесі жөніндегі нұсқаушы;

      11) қазақ тілі оқытушысы;

      12) әлеуметтік педагог;

      13) медициналық бике.

Әкімдіктің

2014 жылғы 1 шілдедегі

№ 302 қаулысына

2-қосымша

 **Лисаков қаласы әкімдігінің күші жойылған**
**кейбір қаулыларының тізбесі**

      1. Лисаков қаласы әкімдігінің 2008 жылғы 26 ақпандағы № 315 "Ауылдық (селолық) жерде жұмыс істейтін білім беру мамандары лауазымдарының тізбесін айқындау туралы" қаулысы (Нормативтік құқықтық актілерді мемлекеттік тіркеу тізілімінде № 9-4-112 болып тіркелген, 2008 жылғы 10 сәуірде "Лисаковская новь" газетінде жарияланған).

      2. Лисаков қаласы әкімдігінің 2011 жылғы 14 маусымдағы № 316 "Әкімдіктің 2008 жылғы 26 ақпандағы № 315 "Ауылдық (селолық) жерде жұмыс істейтін білім беру мамандары лауазымдарының тізбесін айқындау туралы" қаулысына толықтырулар енгізу туралы" қаулысы (Нормативтік құқықтық актілерді мемлекеттік тіркеу тізілімінде № 9-4-187 болып тіркелген, 2011 жылғы 28 шілдеде "Лисаковская новь" газетінде жарияланған).

      3. Лисаков қаласы әкімдігінің 2013 жылғы 25 қазандағы № 476 "Лисаков қаласы әкімдігінің 2008 жылғы 26 ақпандағы № 315 "Ауылдық (селолық) жерде жұмыс істейтін білім беру мамандары лауазымдарының тізбесін айқындау туралы" қаулысына өзгерістер енгізу туралы" қаулысы (Нормативтік құқықтық актілерді мемлекеттік тіркеу тізілімінде № 4306 болып тіркелген, 2013 жылғы 12 желтоқсанда "Лисаковская новь" газетінде жарияланған).

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК